b'\n_START_ARTICLE_\nCezarejska Mavretanija\n_START_SECTION_\nZgodovina\n_START_PARAGRAPH_\nCezarejska Mavretanija je nastala v 1. stoletju n. \xc5\xa1t., ko je rimski cesar Klavdij razdelil najbolj zahodno afri\xc5\xa1ko rimsko provinco Mavretanijo na provinci Cezarejsko in Tingitansko Mavretanija. _NEWLINE_V \xc4\x8dasu cesarjev Dioklecijana (vladal 284-305) in Konstantina I. Velikega (vladal 306-337) je Cezarejska Mavretanija pripadala upravni diocezi Afriki v pretorijanski prefekturi Italiji, medtem ko je Tingitanska  Mavretanija pripadala diocezi Hispaniji. _NEWLINE_Z Dioklecijanovimi reformami se je najbolj vzhodni del province odcepil kot majhna samostojna provinca Stifilensis, ki je dobila ime po svojem glavnem mestu Sitifis (sedanji S\xc3\xa9tif). Provinca je imela pomembno pristani\xc5\xa1\xc4\x8de  Saldae (sedanja B\xc3\xa9ja\xc3\xafa) na obali Sredozemskega morja.\n_START_SECTION_\nReligija\n_START_PARAGRAPH_\nCezareja je bila pred letom 330 veliko judovsko sredi\xc5\xa1\xc4\x8de, Sitifis pa eno od sredi\xc5\xa1\xc4\x8d voja\xc5\xa1kega kulta  Mitre. V 4. in 5. stoletju se je v Mavretanijo raz\xc5\xa1irilo kr\xc5\xa1\xc4\x8danstvo._NEWLINE_V obdobju germanskega Vandalskega kraljestva, ki so ga leta 430 ustanovili Vandali z Iberskega polotoka, je v vladajo\xc4\x8dem dru\xc5\xbebenem razredu trinitarijansko kr\xc5\xa1\xc4\x8danstvo zamenjalo arijanstvo. Vandalsko  kraljestvo je okoli leta 533 uni\xc4\x8dila bizantinska armada pod poveljstvom generala Belizarja, ve\xc4\x8dina Cezarejske Mavretanije pa je kljub temu ostala pod oblastjo lokalnih mavrskih vladarjev, med katerimi je bil tudi Mastigas. Bizantinci so svojo oblast v notranjosti kontinenta vzpostavili \xc5\xa1ele v 560. in 570. letih. Bizantinski Afri\xc5\xa1ki eksarhat so v 7. stoletju osvojili Arabci. Postal je del muslimanskega Umajadskega kalifata in rimska oblast v Afriki se je s tem kon\xc4\x8dala.  Ve\xc4\x8dina nekdanje Cezarejske Mavretanije je postala del najbolj zahodne muslimanske province Magreb (arabsko: al-Maghrib).\n_START_SECTION_\nGospodarstvo\n_START_PARAGRAPH_\nGlavna mavretanska izvozna proizvoda sta bila purpur in dragocen les. Amazigi (Mavri) so bili v Rimu zelo cenjeni vojaki, predvsem lahki konjeniki. Luzij Kvijet je bil eden od najbolj\xc5\xa1ih Trajanovih generalov in leta 117 guverner Judeje, Makrin (165 \xe2\x80\x93 218) pa celo rimski cesar.'